SARL-NUUS Sondag 12 Mei 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
OKOSA BEANTWOORD VRAE RONDOM BETALINGS EN LISENSIES 


UITNODIGING VIR NOMINASIES VIR DIE MTN- RADIOAMATEUR VAN 
DIE JAAR TOEKENNINGS 


NUWE SAATETOEKENNING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


OKOSA BEANTWOORD VRAE RONDOM BETALINGS EN LISENSIES 


Na aanleiding van versoeke vanaf lede het die SARL OKOSA vir verduideliking 
van lisensiebetalings en die uitreiking van Lisensiedokumente gevra. In antwo- 
ord het OKOSA gesê dat meerjarige lisensies nie outomaties na betaling van die 
voorgeskrewe gelde uitgereik word nie. `n Hernuwingsaansoek ten opsigte van 
sulke lisensies moet eers voorgelê word en die Kommunikasie-owerheid het be- 
gin om hierdie proses vanaf die 2013/14 lisensiejaar te gebruik. `n Lisensiehouer 
wat die lisensiegelde ten opsigte van meerjarige lisensies gedurende die vooraf- 
gaande lisensiejaar betaal het, moet steeds die aansoekvorm voltooi voordat 
die lisensietermyn aangepas kan word. 'n Lisensiehouer wat nie die ingevulde 
aansoekvorm voorlê nie word met die reeds betaalde bedrag gekrediteer teen 
gewone jaarlikse lisensiegelde terwyl `n nuwe faktuur uitgereik sal word nadat 
die geld na die vierde jaar gebruik is. 


“'n Lisensiehouer mag versoek dat `n lisensie vir 'n tydperk van een tot vyf jaar 
uitgereik word. Die aansoekvorms wat deur die kommunikasie-owerheid ten op- 
sigte van hierdie Lisensiejaar versprei en deur die hom vir hierdie jaar gebruik 
word, het nie voorsiening gemaak vir die verlangde tydperk nie. Dit was der- 
halwe die verantwoordelikheid van die lisensiehouer om die aantal jare waarvoor 
die lisensie uitgereik moet word, aan te dui. Die meerderheid van radioamateurs 
het slegs die aansoekvorm ingevul met die aanduiding van voorneme om die lisen- 
sie te hernu. Die kommunikasie-owerheid het derhalwe slegs jaarlikse lisensies 
aan lisensiehouers uitgereik wat NIE die aantal jare vir die geldigheid van die 
lisensie aangedui het NIE. Diegene kan egter steeds hulle wens vir die aantal 


jare waaroor die lisensie moet strek aandui, waarna 'n nuwe en paslik gewysigde 
lisensie uitgereik sal word. 

Die kommunikasie-owerheid die afgelope lisensiehernuwingsjaar probleme on- 
dervind met die verkryging van die regte papier vir die lisensies wat gelei het 
tot `n vertraging in die uitreiking van lisensies. Alle lisensies is intussen uitgereik 
en gepos en lisensiehouers sal hul lisensies binnelort ontvang. 


Indien u nognie vorm B ingedien het nie, doen dit so spoedig moontlik dit is 
op die SARL-tuisblad beskikbaar. 


LAASTE KANS OM VIR DIE SA AMSAT RUIMTESIMPOSIUM TE BE- 
SPREEK. 


Moenie die 2013 SA AMSAT se RUIMTESIMPOSIUM misloop nie. Dit vind op 
Saterdag 18 Mei 2013 in die Innovation Centre in Pretoria plaas. Besprekings 
sal nog tot en met Donderdag hierdie week aanvaar word. Nadere besonderhede 
is by www.amsatsa.org.za beskikbaar. Besprekings kan aanlyn gemaak word en 
betalings kan by die deur gedoen word. 


Die program maak vir alle belangstellings voorsiening. Kom dra by tot die 
sukses van hierdie jaar se byeenkoms. Die byeenkoms in Durban is deur 80 
persone bygewoon maar ons skiet nog vêr te kort vir die byeenkoms in Pretoria. 
BESPREEK NOU! 


ANTENNAVERDEDIGINGSFONDS NOU R61 750 


Die antennaverdedigingsfonds staan nou op R61 750 te danke aan `n donasie 
deur die Hibiscus Coast Amateurradioklub, ZS5HAC. Tydens die SARL se AJV 
het die SARL se regsadviseur, Johann Marais, ZS1JM, gerapporteer oor die 
werk wat tot datum gedoen is. Volle besonderhede aangaande die fonds, wie 
bygedra het, hoe om die inisiatief te ondersteun en die besprekings by die AJV, 
is beskikbaar by www.amateurradio.org.zaf ADF.htm. 


UITNODIGING VIR NOMINASIES VIR DIE MTN- RADIOAMATEUR VAN 
DIE JAAR TOEKENNINGS 


Die Suid-Afrikaanse Amateurradio-ontwikkelingstrust wag nominasies in vir die 
2013 MTN Radioamateur van die Jaar Toekennings. Daar is drie kategorieë van 
toekennings, naamlik, die Garth Milne Tegniese Innovasietoekenning, MTN Ra- 
dioamateur van die jaar, en die MTN Amateurradio Gemeenskapsdienstoeken- 
ning. 


Die Garth Milne Tegniese Tnnovasietoekenning is vir die ondersteuning, on- 
twikkeling en aanwending van tegnologiese innovasie in amateurradio in SA. 
Die ontvanger is `n persoon wat die gebruik van tegnologie in amateurradio op 
klubvlak landswyd in skole of tersiëre opvoedkundige instellings bevorder het. 


Die MTN Radio-amateur-van-die-jaar toekenning is vir die ondersteuning en 
ontwikkeling van die amateurradiodiens in SA, nie vir persoonlike gewin soos 
byv. DXCCO en ander operasionele of kompetisies nie. Die ontvanger is `n 


persoon wat sy deskundige vakmanskap en tyd spandeer aan die bevordering 
van amateurradio in Suid-Afrika. 


Die MTN Amateurradio Gemeenskapsdienstoekenning erken `n radioamateur 
of `n amateurradiogroep vir dienslewering aan die gemeenskap in die vorm van 
hulp aan `n gestremde radioamateur, kommunikasiebystand gedurende `n sport- 
byeenkoms of rampe, oorstromings, veldbrande of `n aardbewing. Nominasies 
kan wees vir 'n individu of `n groep soos `n klub of `n vereniging. 


Elke toekenning bestaan uit R2 000 PLUS `n 2013 ARRL-Handboek. Nomi- 
nasievorms en volledige besonderhede is by www.amateurradio.org.za. beskik- 
baar. Die sluitingsdatum vir benoemings is 10 Junie 2013, terwyl die toeken- 
nings op 26 Junie 2013 tydens `n onthaal by die MIDRAND PROTEA HOTEL 
plaasvind. 


NUWE SAATETOEKENNING 


Een van die funksies van 'n nasionale liggaam vir amateurradio is om die uit- 
sonderlike bekwaamheid en prestasies op `n nasionale vlak te erken. Die Suid 
Afrikaanse Radioliga (SARL) het hierdie gedragslyn reeds vir die afgelope ho- 
evele jare nagevolg, ook met die voorsiening van `n verskeidenheid van toeken- 
nings ten opsigte van beide diens en operatiewe prestasies. 


Die Suid Afrikaanse Amateur 'Telekommunikasie-instituut (SAATIT) het die 
SARL getaak om `n jaarlikse toekenning namens SAATI te doen. 'Te danke 
aan onlangse substansiële donasies deur SAATT, is die SARL in `n posisie om 
uitstaande ontwikkelingswerk deur radioamateurs in die digitale veld te erken. 
Dit sal gedoen word deur middel van die SAATITOEKENNING `n bedrag van 
RA 000 vir die ontwikkeling in die digitale gebied van 1. apparatuur vir die 
rekenaar/2. hardeware as alternatief vir ysterware of programmatuur. 


SARL-lede en geaffilieerde klubs mag `n radioamateur ter eniger tyd nomineer. 
Nominasies sluit op 31 Januarie en die toekenning sal tydens die volgende Al- 
gemene Jaarvergadering gedoen word. Nominasies moet 'n gedetaileerde mo- 
tivering insluit met besonderhede oor wat die genomineerde bereik het en wat 
die impak dit op amateurradio het. 


Stuur nominasies na secretary@sarl.org.za, of tree in verbinding met die Sekre- 
taris of die 'Toekenningsbestuurder vir hulp. 


Die SARL maak ook van hierdie geleentheid gebruik om namens alle Suid 
Afrikaanse radioamateurs ons dank en waardering aan SAATIT oor te dra. 


KOMPETISIENUUS 
80 METER @SO-PARTY MAART 20138 UITSLAE 


52 stasies was tydens die kompetisie aktief en 11 logstate is ontvang. Die uitslae 
is as volg: 


1. ZS3R, Christopher van Rensburg 485. 
2. ZSGLH, Lukas Holtshausen 430 


3. 7S17S, Abe Zwiegelaar 425. 
4. ZSSME, Dawn Snyders 345. 
5. ZR6DNS, Denis Wheeler 290 
6. ZSOKN, Ken Gurr 250 

7. ZS1VK, Russell Mycroft 205 
8. ZR6MS, Marius Snyman 160 
9. ZSABS, Dennis Green 160 

10. ZS6GBNE, Eddie Leighton 1380. 
11. ZSSKL, Kurt Linsin 30. 


Afdelingsuitslae is as volg: 
Afd 6 20. 1 12. 5 7. 47.25. Ander 3. 
DIE DAG VAN DIE JD s 2013 


Die Suid-Afrikaanse JD-groep sal u betrokkenheid tydens hierdie aktiwiteit 
waardeer. 


Vir die derde keer in die wêreld vind die DIE DAG VAN DIE JD s van 06:00 
UTC op 18 Mei tot 18:00 UTC op 19 Mei 2013 plaas. 


Die doel van die dae is om JD-aktiwiteit wêreldwyd te bevorder en natuurlik 
word OM s ook uitgenooi om deel te neem. Bande om te gebruik SI: : 3,5 - 7 
- 14-21 - 28 MHz. Daar word aanbeveel dat roepe gedoen word binne plus of 
minus 10 kHz van die volgende frekwensies: GG: 3,533, 7,033, 14,033, 21,033 
en 28,033 MHz RTD: 3,588, 7,044, 14,088, 21,088 en 28,088 MHz ESB: 3,733, 
7,133, 14,213, 14,240, 14,300, 21,233, 21.400 en 28,433 MHz Uitruilings: RS(T) 
T YL/OM (byv 59(9)-4 YL/OM) dieselfde stasie mag eenkeer op elke band en 
modus gekontak word. 


Punte akkumuleer as volg: Vir OM/YL 2 punte Vir YL/YL 8 punte Vir YL/OM 
1 pointunte Stuur logstate nie later nie as 26 Mei aan f5isy@orange.fr. 
KLUBNUUS 

KARTS SNUFFELMARK EN AWA OPE DAG 


Die Kempton Park Amateur Radio Tegniese Vereniging (KARTS) en die An- 
tigue Wireless Associations (AWA) het saamgespan om `n gekombineerde snuifel- 
mark en AWA ope dag op Saterdag 1 Junie vanaf 08:00 aan te bied. 


Dit geskied by die Impala Voortrekkersentrum in Rooiboslaan, Allen Grove, 
Kempton Park. Besoek www.zsékts.co.za/ indien nodig. 


Daar sal uitstallings van antieke radios en bybehore wees. Die byeenkoms beloof 
om interessant, genotvol met aangename herinneringe te wees. 


Vir tafelbesprekings of enige navrae, kontak Selwyn, ZS6GSEL, by 082 804 2782 
of per e-pos aan zs6sel@gmail.com of vir Nico, ZS6OL, by 083 269 9939 of e-pos 
aan nicolaasv@mweb.co.za. 


KARTS en AWA sien daarna uit om u daar te siel 


DURBAN ARK SE KOMITEE Tydens die AJV van die Durban ARK, gehou op 
4 Mei 2013, is die volle vorige komitee eenparig vir die 2013/2014 jaar herkies. 
Die komiteelede is: Voorsitter: Louis de Bruin, ZSS5LP Visevoorsitter: Neil 
Slogrove, ZR5NAS Sekretaris: Kurt Linsin, ZS5KL Tesourier: Louis de Bruin, 
ZSSLP. Lede: Aubrey Worthington ZS5L John Norman ZS5JX Alan Bartlett 
ZSSADP (tegnies) Glen Meyer ZS5GM (IT) Sean Beukes (ko-op. algemeen). 


Die Durban ARK het 40 lede waarvan 4 sedert 1 Maart aangesluit het. 


Die klub gaan steeds `n ope dag en snuffelmark vanaf 10:00 tot 14:00 op die 
eerste Saterdag van elke maand aanbied by die “Dutch Club” wie se fasilieteite 
ook vir besoekers beskikbaar is. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans heelwat groterige sonvlekke maar net AR1 7386 het `n beta- 
gamma klas magneetveld wat genoeg energie huisves vir M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 69. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. Goeie 
10 m openinge gaan oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 12 Mei Vanmiddag, 15:00 tot 19:00 SAT die 
Antieke Draadloosvereniging se ESB Lamp @SO-party. 13 Mei Logstate vir 
die ZS3-naelloop moet in wees na zs3nc@gsl.net 16 Mei Laaste dag vir be- 
sprekings vir SA AMSAT se jaarlikse ruimtesimposium in Pretoria op Saterdag 
18 Mei 2012 by die Innovation Hub, besoek www.amsatsa.org.za. 18 Mei - SA 
AMSAT RUIMTESIMPOSIUM in die Innovation Hub in Pretoria. 26 Mei 
Logstate vir die Dag van die JD s moet in wees na f5isy@orange.fr. 31 Mei 

Laaste dag vir indiening van logstate vir die AWA se AM/ESB lamp @SO- 
party na andy.cairns@xsinet.co.za. 15/16 Junie Eerste naweek van die Inter- 
nasionale Museumnaweke se geleentheidsnaweke, registreer jou museumsatasie 
by www.ukradioamateur.co.uk/imw. 22/23 Junie 'Tweede naweek van die In- 
ternasionale Museumnaweke se geleentheidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 660 kHz en ook 'n podcast deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 


Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George Honiball, ZS6NE, saamgestel en geredigeer is. 


Dankie dat u geluister het, 73. 
/EX 


